Ёлачка
Ўзышла у лесе ёлачка,
  У лесе і расла,
Узімку, ўлетку стройная,
  Зялёная была.

Мяцеліца ёй песеньку
  Пяяла: баю-бай,
Мароз сняжком атуліваў:
  Глядзі не замярзай!

Пужлівы зайчык шэранькі
  Пад ёлачкай скакаў,
Падчас і воўк, сярдзіты воўк,
  Ускоч перабягаў.

Вось снег у лесе дрэмлючым
  Пад полаззем скрыпіць,
І конік жвавы, сівенькі
  Спяшаецца, бяжыць.

Вязе той конік саначкі,
  А ў санках селянін,
Пад’ехаў ён пад ёлачку
  І ссек у міг адзін.

Цяпер яна прыбраная
  На свята к нам прыйшла
І шмат пацехі, радасці
  Для дзетак прынясла.

(?)

Вершы Янкі Купалы